**Dr Milorad Opsenica**\* UDK 656.13.052.8

Fakultet za saobraćajno inženjerstvo, Pregledni članak

Internacionalni univerzitet Primljen 16. IV 2013.

# KOMPARATIVNA ANALIZA OSPOSOBLJAVANJA VOZAČKE POPULACIJE NA

**PROSTORU BIVŠE SFR JUGOSLAVIJE**

**SAŽETAK:** U poslednjoj deceniji u neposrednom okruženju1 učinjeni su napori u cilju harmoni- zacije stanja u oblasti bezbednosti putnog saobraćaja, posebno u domenu osposobljavanja vozačke popu- lacije. Gotovo sve države, članice bivše SFRJ, uskladile su zakonsku regulativu koja tretira osposobljava- nje vozača sa standardima Evropske unije. Međutim, i dalje su ostale stanovite specifičnosti uzrokovane pre svega lokalnim uslovima i internim specifičnostima pojedinih država.

U radu je dat uporedni pregled zakonskih uslova u okruženju u pogledu: privrednih društava za osposobljavanje vozača, novouvedenih kategorija vozačkih dozvola-licenci, licenciranja ovlašćenih lica u procesu osposobljavanja vozača kao i dobnih uslova kandidata za vozače.

**KLJUČNE REČI:** osposobljavalje vozača, privredno društvo, licenca, instruktor, ispitivač, pre- davač teorijske obuke, kategorija, dobni uslov.

# Uvod

Uporedna analiza sistema osposobljavanja vozača u neposrednom okruženju ima za cilj da ukaže na specifičnosti pojedinih nacionalnih programa osposobljavanja. Ovo je posebno važ- no zbog činjenice da najveći broj vozača iz neposrednog okruženja upravo cirkuliše navedenim prostorom.

Osposobljavanjem kandidata za vozače u neposrednom okruženju bave se specijalizovane institucije – privredna društva za osposobljavanje vozača (nekadašnji naziv: autoškole). Proces osposobljavanja vozača obuhvata osim samoga kandidata i instruktora vožnje i: privredna druš- tva kao pravne osobe, predavače teorijske nastave, rukovođenje privrednim društvima, sistem provere (ispitivači), roditelje, profesore srednjih saobraćajnih škola i druge. Od posebnog značaja je iskoristiti sve pomenute subjekte i resurse osposobljavanja u cilju da se, postupno, korišće- njem primerenih nastavnih sadržaja i metoda, osposobi savestan, odgovoran i bezbedan učesnik u putnom saobraćaju.

Evropska unija je definisala i sprovodi sistemsku aktivnost u cilju promovisanja pona- šanja učesnika u putnom saobraćaju, kao važnog faktora bezbednosti saobraćaja, posebno kod mlade vozačke populacije. Istraživanje koje je obavljeno još 1994. godine na Evropskom kon- gresu autoškola, Commission International des Examens de Conduite Automobile (CIECA), zasnovano je na sledećoj hipotezi: Garantuju li stečena znanja u procesu osposobljavanja i polo- žen vozački ispit budućem učesniku u saobraćaju bezbednost, te da neće učestvovati u saobra- ćajnoj nezgodi?

Rezultati istraživanja pokazali su da to nije tako. Naime, vrlo brzo nakon završetka ospo-

sobljavanja, položenog vozačkog ispita i dobijanja vozačke dozvole, više od polovine ispitanih

\* mopsenica@gmail.com

1. Pod neposrednim okruženjemj smatraju se članice bivše SFRJ: Slovenija, Hrvatska, Srbija, Bosna i Hercegovina,

Makedonija i Crna Gora. U daljem tekstu (tabelama) republike bivše SFRJ označene su skraćenicama: SR – Srbija; HR – Hrvatska; SLO – Slovenija; BiH – Bosna i Hercegovina; MAK – Makedonija i CG – Crna Gora.

mladih vozača više ne poseduje nivo vozačkih znanja i veština koja su se na vozačkom ispitu zahtevala. Istraživanje je nadalje pokazalo, da je problem mladih vozača svojstven velikoj većini razvijenih zemalja, a razlozi za to vezani su za vozačko i životno (ne)iskustvo, (ne)prilagođeno ponašanje, stavove, agresivnost i niz drugih faktora vezanih za mladalački uzrast.

Ovo istraživanje je pokazalo da mladi vozači veoma brzo zaboravljaju naučeno u toku osposobljavanja, vremenom postaju manje svesni moguće opasnosti i rizika, te brzo stiču pogre- šne i neuobičajene navike. Upravo ovo saznanje iniciralo je preispitivanje svih učesnika u proce- su osposobljavanja i sprovođenja vozačkih ispita u razvijenim zemljama EU. Prihvaćeno je sta- novište da učenje definicija i ciljane (programirane) pripreme za vozački ispit ne donose rezulta- te (izuzev eventualnog uspeha na ispitu), ako se pri tom ne formiraju upotrebljiva znanja i vešti- ne koje mogu koristiti kasnije u samostalnom učešću u saobraćaju. To je rezultiralo izmenama nastavnih planova i programa u školama za osposobljavanje vozača. Novi nastavni programi nisu dominantno postavili osnovna znanja iz domena putnog saobraćaja i saobraćajne propise, već preferiraju sadržaje iz oblasti:

* + ponašanja u saobraćaju,
	+ razumevanje saobraćaja kao sistema,
	+ predviđanja i uočavanje rizika,
	+ lične odgovornosti i socijalnog ponašanja na putu,
	+ međusobnog uvažavanja učesnika u saobraćaju,
	+ izgradnje pozitivnih stavova,
	+ defanzivne vožnje,
	+ saobraćajne kulture, itd.

Prema tome, gore navedeni programski sadržaji ne mogu se usvojiti isključivo u toku osposobljavanja, već se polje delovanja mora proširiti i van granica privrednih društava za ospo- sobljavanje vozača (autoškola), i to u sistemu neprekidne preventive od rane mladosti pa do perioda posle polaganja vozačkog ispita bez vremenskog ograničenja.

# Zakonski okviri

U protekloj deceniji ovog veka države iz neposrednog okruženja (članice bivše SFRJ), uglavnom su prilagodile najviši zakonski okvir u oblasti bezbednosti saobraćaja na putevima sa standardima i dostignućima razvijenih zemalja (pre svega zemalja EU).

U tabeli 1. prikazana je dinamika donošenja novih Zakona o bezbednosti saobraćaja na

putevima u neposrednom okruženju.

Tabela 1. Dinamika donošenja Zakona o bezbednosti saobraćaja na putevima2

|  |  |  |
| --- | --- | --- |
| **REPUBLIKA** | **Datum i godina donošenja zakona** | **Napomena** |
| **SRBIJA** | 29. 05. 2009. | Izmene i dopune 28. 07. 2010. |
| **HRVATSKA** | 30. 05. 2008. |  |
| **SLOVENIJA** | 28. 05. 2008. |  |
| **B i H** | 31. 06. 2006. | Izmene i dopune 28. 05. 2010. |
| **MAKEDONIJA** | 03. 05. 2007. |  |
| **CRNA GORA** | 24. 11. 2005. |  |

1. Zakoni o bezbednosti saobraćaja republika bivše SFRJ (od [1] do [7]).

46

# Obuhvat programa osposobljavanja

Obuhvat programa osposobljavanja u neposrednom okruženju zadržao je uglavnom model iz prethodnog perioda u kojem je program osposobljavanja podeljen na teorijsku i prakti- čnu obuku uz određene izuzetke.3

U tabeli 2. prikazan je obuhvat programa osposobljavanja prema nacionalnim zakonima i podzakonskim aktima.

Tabela 2. Obuhvat programa osposobljavanja vozača4

|  |  |  |
| --- | --- | --- |
| **REP.** | **Obuhvat (u Zakonu)** | **Napomena** |
| **SR** | *Teorijska obuka:** pravila saobraćaja, vozač, put, vozilo, pasivna bezbednost, ostali učesnici, opšte odredbe, mere predostrožnosti, opasnosti, teorijsko objašnjavanje radnji u saobraćaju

*Praktična obuka:** provera i priprema vozila, komande i uređaji, izvođenje radnji (poligon), izvođenje radnji na javnom putu, u naselju, van nase- lja, noću, različite saobraćajne situacije, human odnos prema ostalim učesnicima u saobraćaju
 | U 235. članu Zakona: Kandidat može pristupiti vozačkom ispitu kome je izdata potvrda o položenom ispitu iz Prve pomoći – Crveni krst Srbije |
| **HR** | *Generalno:** Saobraćajni propisi i bezbednosna pravila
* Upravljanje vozilom
* Pružanje prve pomoći licima povređenim u saobr. nezgodi
 | Prva pomoć – sprovodi Crveni (križ) Hrvatske |
| **SLO** | *Teorijska obuka(propisi):** upravljanje motornim vozilom, uređaji na vozilu, uopšte o saobraćajnim radnjama, humanizam i obaveze u slučaju saobra- ćajne nezgode

*Praktična obuka:** tehnika vožnje, vožnja u retkom saobraćaju, vožnja u gustom saobraćaju
 | Član 174. Zakona: Prva pomoć se polažepri Crvenom krstu (križu) Slovenije |
| **BiH** | *Teorijska obuka (propisi):** saobraćajni propisi, ponašanje učesnika u saobraćaju, znakovi, vozilo kao faktor bezbednosti saobraćaja, human odnos prema ostalim učesnicima u saobraćaju

*Praktična obuka:** upoznavanje s vozilom, tehnika vožnje, vožnja u retkom saob-

raćaju, vožnja u gustom saobraćaju | Zakon: Prvu pomoć predaje ljekar aorganizuje Crveni krst (križ) BiH |
| **MAK** | *Generalno:**Teoretska obuka:* Saobraćajni propisi i bezbednosna pravila*Praktična obuka:* Upravljanje vozilom | Prva pomoć (Crveni krst Makedonije) |
| **CG** | *Teorijska obuka:** poznavanje propisa, radnje sa vozilom, uređaji na vozilu, humanizam i obaveze u slučaju saobraćajne nezgode, alkohol *Praktična obuka:*
* tehnika vožnje, vožnja u retkom saobraćaju, vožnja u gustom saobraćaju
 | Prva pomoć se ne spominje u Zakonu! |

# Privredna društva za osposobljavanje vozača

U neposrednom okruženju utvrđeni su zakonski uslovi koje moraju ispuniti privredna društva specijalizovana za osposobljavanje vozača i to u pogledu: učioničkog i kancelarijskog prostora, nastavnih sredstava i pomagala, broja i stanja vozila za obučavanje, uređenosti i ostalih

1. Hrvatska i Makedonija.
2. Zakoni o bezbednosti saobraćaja republika bivše SFRJ (od [1] do [7]).

47

uslova poligona za obučavanje, kao i stručnih uslova i statusa zaposlenih u privrednom društvu. Osim toga, posebno je uočen status privrednog društva i podružnice (ogranka).

U tabeli 3. prikazani su prostorni i kadrovski uslovi koje moraju zadovoljiti privredna društva za osposobljavanje vozača.

Tabela 3. Uslovi koji se zahtevaju od privrednih društava (autoškola)5

|  |  |  |
| --- | --- | --- |
| **REP.** | **Uslovi (u Zakonu)** | **Napomena** |
| **SR** | ***Pravno lice (ogranak)*** *mora da ima:**-* najmanje jednu propisnu učionicu – za minimum 10 kandidata, vlas- ništvo ili zakup, zakup može biti samo za jedno pravno lice* kancelarijski prostor – samo za jedno pravno lice
* nastavna sredstva
* minimalno 3 vozilo za B i minimalno po 1 vozilo za ostale kategori- je; ako se ne obučavaju za B kategoriju – tada minimalno 3 vozila za odgovarajuće kategorije
* uređen poligon, vlasništvo ili zakup

***Zaposleni-*** *(radni odnos određeno ili neodređeno r. vreme):** s punim rad. vremenom minimalno 3 instruktora vožnje za B kat. i minimalno 1 instruktora vožnje za ostale kategorije; ako ne obučava B kategoriju – minimalno 3 instruktora vožnje za ostale kategorije;
* minimalno 1 predavača teorijske nastave
* minimalno 1 ispitivača za svaku kategoriju za koju obučava
 | Član 207. Detalji o pravnomlicu...Ostale države ne definišu u Zako- nu minimalan broj kandidata niti minimum vozila za ostale katego- rije osim B- za Poligon se ne navodi u Zako- nu potrebna minimalna površina |
| **HR** | ***Pravno lice (podružnica)*** *mora da ima:**-* propisnu učionicu, vlaništvo ili zakup, kancelarijski prostor* U vlasništvu: nastavna sredstva, informatičku opremu i program teo- rijskog dela osposobljavanja
* minimalno 1 vozilo za A1, A, B i M kategorije starosti do 7 godina i minimalno po 1 vozilo za ostale kategorije starosti do 12 god.;
* uređen poligon u sedištu ne manji od 500 m2, vlasništvo ili zakup

***Zaposleni-*** *(radni odnos određeno ili neodređeno r. vreme):** minimum pola radnog vremena za rukovodioca škole (*stručnog vodi- telja*);
* minimum pola radnog vremena za *predavača teoriske nastave*;
* sa punim radnim vremenom potreban broj *instruktora vožnje;*
 | Sve kao i sedište mora imati pod- ružnica (ogranak) ako ispunjava uslove i ako je upisana u registar!U Zakonu se ne definišu potrebeza ispitivačima (Ispitni centri) |
| **SLO** | ***Pravno lice*** *mora da ima:**-* propisnu učionicu, kancelarijski prostor;* minimalno 1 vozilo za kategorije koje obučava, osim kategorije B za

koju mora imati minimalno 2 vozila;* uređen poligon ne manji od 1000 m2;

***Zaposleni-*** *(radni odnos određeno ili neodređeno r. vreme):** radni odnos sa punim radnim vremenom za rukovodioca škole;
* radni odnos sa punim radnim vremenom za minimalno 3 *instruktora vožnje*
 | Zakon ne pominje:* *nast. sredstva, informatička*

*oprema i sl.** *starost vozila*
* *predavač terij. nastave* Poligon ne sme biti udaljen od sedišta više od 30 km!
 |
| **BiH** | U Zakonu se ne daju uslovi. Upućuje se na bliže propise koje donosinadležno ministarstvo. |  |
| **MAK** | ***Pravno lice*** *mora da ima:**-* opremljenu učionicu, kancelarijski i ostali prostor;* nastavna sredstva, informatička oprema;
* minimalno 2 vozilo za B kategoriju ne starija od 10 god., a za ostale kategorije po 1 vozilo ne starije od 15 god.
* uređen saobraćajni poligon (vlasništvo ili zakup);

***Zaposleni –*** *(radni odnos određeno ili neodređeno r. vreme):** 1 rukovodilac škole i minimalno 1 predavač teor. nastave
* minimalno 2 *instruktora vožnje* za B kategoriju
 | Ne definiše se površina poligona! Za rukovodioca škole, predavača teor. nastave i instruktore ne pre- cizira se status zaposlenja. |
| **CG** | Uopšteno: Da poseduju odgovarajuća vozila za kategorije obuke i da imaju obezbeđenu neprometnu površinu. *Organ Prosvjete daje mišlje- nje o ispunjavanju uslova i donosi bliže propise.* | Na zvaničnim sajtovima Ministar- stva Prosvjete iMUP-a o ovome nema ništa. |

1. Zakoni o bezbednosti saobraćaja republika bivše SFRJ (od [1] do [7]).

48

# Stručni organi u procesu osposobljavanja

U većini država iz neposrednog okruženja zakonska regulativa definiše stručne organe u okviru procesa osposobljavanja vozača kao i uslove koji se moraju zadovoljiti. To su: rukovodi- lac privrednog društva (autoškole), predavač teorijske obuke, instruktor vožnje i ispitivač.

## Rukovodilac privrednog društva

U pojedinim zakonskim rešenjima nije definisana uloga rukovodioca6 privrednog društva, dok su ostala stručna lica (predavač teorijske obuke, instruktor vožnje i ispitivač) podrobno opi- sana, uz specifičnosti pojedinog državnog zakonskog regulisanja. Primera radi, u Republici Srbi- ji, niti u Zakonu o bezbednosti saobraćaja na putevima, niti u Pravilniku o uslovima koje mora da ispunjava privredno društvo, odnosno ogranak privrednog društva ili srednja stručna škola koji vrše osposobljavanje kandidata za vozače, ništa nije rečeno o rukovodiocu privrednog druš- tva [11].

U tabeli 4. prikazani su uslovi koje moraju zadovoljiti rukovodioci privrednih društava za

osposobljavanje vozača.

Tabela 4. Rukovodilac privrednog društva (autoškole)7

|  |  |  |
| --- | --- | --- |
| **REP.** | **Potrebni uslovi (u Zakonu)** | **Napomena** |
| **SR** | U Zakonu nema ništa o rukovodiocima autoškola! | Navodi se da Ministar unutrašnjih poslova donosi bliže propise (Pravilnike) |
| **HR** | ***Rukovodilac*** (stručni voditelj) ***treba da ima***:* viša ili visoka stručna sprema saobraćajne (prometne) struke ili odgojno-obrazovne struke, sa minimalno 3 godine iskustva na poslo- vima obrazovanja ili osposobljavanja u drumskom saobraćaju;
* položen stručni ispit za rukovodioca škole;
* dozvolu instruktora vožnje za kategorije koje obučava škola;
 |  |
| **SLO** | ***Rukovodilac*** (strokovni vođa) ***treba da ima***:* minimalno viša škola;
* dozvolu za instruktora B kategorije i da ima minimalno 3 godine iskustva na poslovima instruktora vožnje;
* položen stručni ispit kursa za osposobljavanje za rukovodioca škole;
 | Ne precizira se stručno usmere- nje! |
| **BiH** | Rukovodilac škole se u Zakonu ne spominje. Upućuje se na bliže pro- pise koje donosi Ministar (ne precizira se koji ministar!). | Pod Ministar se verovatno misli na Ministra unutrašnjih poslova.!? ili Prosvete |
| **MAK** | ***Rukovodilac*** (stručni voditel) ***treba da ima***:* visoko obrazovanje (ne precizira se struka);
* minimalno 3 godine iskustva na poslovima obrazovanja odnosno

osposobljavanja vozača;* dozvolu instruktora vožnje za kategorije koje obučava škola
 |  |
| **CG** | Rukovodilac škole se u Zakonu ne spominje. |  |

1. Srbija, Bosna i Hercegovina i Crna Gora.
2. Zakoni o bezbednosti saobraćaja republika bivše SFRJ (od [1] do [7]).

49

## 4.2. Predavač teorijske obuke

Predavača teorijske obuke predviđaju gotovo sve države u okruženju8, ali sa prilično šaroliko definisanim uslovima, naročito u pogledu profesionalnog statusa (stručne spreme). Ovde je potrebno naglasiti da samo u Republici Srbiji, u Zakonu se definiše i obuhvat programa struč- nog ispita za predavača teorijske obuke. Takođe je zanimljivo da se u Republici Sloveniji ne pre- cizira stručno usmerenje za predavača teorijske obuke, dok u Crnoj Gori predavač teorijske obu- ke treba da ima „odgovarajuću stručnu spremu“.

U tabeli 5. prikazani su uslovi koje moraju zadovoljiti predavači teorijske obuke u poje- dinim državama.

Tabela 5. Predavač teorijske obuke9

|  |  |  |
| --- | --- | --- |
| **REP.** | **Potrebni uslovi (u Zakonu)** | **Napomena** |
| **SR** | ***Predavač teorijske obuke*** *treba da ima*:* minimalno viša škola saobraćajne struke – smer: drumski saobraćaj ili visoka stručna sprema druge struke;
* minimalno 5 godina iskustva u oblasti bezbednosti saobraćaja;
* minimalno 3 godine vozačku dozvolu B kategorije;
* položen stručni ispit za predavača teorijske obuke;

*Program za predavača teorijske obuke* obuhvata:saobraćajna etika, bezbednost drumskog saobraćaja, propisi bezbed- nosti saobraćaja, obuke vozača i polaganje voz. ispita, teorija radnji vozilom u saobraćaju i metodika izvođenja teorijske obuke. | Dozvolu (licencu) izdaje Agencija za BS (bezbednost saobraćaja), koja važi 5 godina.Ostale države u Zakonu ne navo- de program za predavača teorijske obuke! |
| **HR** | ***Predavač teorijske obuke*** *treba da ima*:* minimalno viša stručna sprema saobraćajne (prometne), pravne ili

odgojno-obrazovne struke,* minimalno 3 godine vozačku dozvolu B kategorije;
* položen stručni ispit za predavača teorijske obuke;
 | Program stručnog ispita propisujeMUP. |
| **SLO** | ***Predavač teorijske obuke*** *treba da ima*:* minimalno viša stručna sprema,
* minimalno 3 godine vozačku dozvolu B kategorije;
* položen stručni ispit za predavača teorijske obuke;
 | Ne precizira se stručno usmere- nje! |
| **BiH** | Predavač teorijske obuke se u Zakonu ne spominje. Samo se spominjeinstruktor. |  |
| **MAK** | ***Predavač teorijske obuke*** *treba da ima*:* visoko obrazovanje (tehnički fak., policijska akademija, pravni ili

pedagoški fakultet);* minimalno 3 godine iskustva na poslovima obrazovanja odnosno

osposobljavanja vozača;* vozačka dozvola B kategorije
 | Za dozvolu B kategorije nije defi- nisano vreme koliko treba da je poseduje! |
| **CG** | ***Predavač teorijske obuke*** *treba da ima*:* odgovarajuću stručnu spremu;
* minimalno 3 godine vozačku dozvolu B kategorije;
 | Ne precizira se koja je odgovara-juća stručna sprema! |

## Instruktor vožnje

Instruktora vožnje predviđa zakonodavstvo svih posmatranih država, naravno sa različito definisanim uslovima.10 Jedinstven uslov u svim državama je da poseduje odgovarajuću licencu (dozvolu) za instruktora vožnje, odnosno da je za tu dužnost profesionalno osposobljen.

1. Bosna i Hercegovina – ne pominje se uopšte predavač teorijske obuke!
2. Zakoni o bezbednosti saobraćaja republika bivše SFRJ (od [1] do [7]).
3. U Crnoj Gori je široko definisan uslov „da ima odgovarajući stepen stručne spreme iz područja rada saobraćaja“.

50

U tabeli 6. navedeni su uslovi koji se odnose na instruktora vožnje u pojedinim državama.

Tabela 6. Instruktor vožnje11

|  |  |  |
| --- | --- | --- |
| **REP.** | **Potrebni uslovi (u Zakonu)** | **Napomena** |
| **SR** | * da poseduje dozvolu (licencu) za instruktora vožnje
* da ima položen ispit za instruktora vožnje ili stečenu javnu školsku ispravu – diplomu, za instruktora odgovarajuće kategorije; da je zdrav- stveno sposoban;
* da u poslednje 4 god. nije osuđivan (bezb. saobraćaja, život i telo,

službena dužnost) i da se protiv njega ne vodi istraga za gornja dela;* instruktor vožnje se obrazuje u sistemu srednjeg obrazovanja;
* ispit za instruktora vožnje može polagati vozač sa min. 21 godinom starosti i da minimalno 3 godine poseduje vozačku dozvolu određene kategorije;
 | Bliži propisi - MUP. Dozvolu izdaje Agencija za BS i važi 5 godina. U Zakonu su naglašeni i uslovi obnove licence, oduzima- nja licence kao i radno optereće- nje instruktora !!! |
| **HR** | * da poseduje dozvolu (licencu) za instruktora vožnje određene katego- rije;
* da se stručno osposobljava i pristupa proveri osposobljenosti mini- malno 1 put u četiri godine i da zadovolji na proveri.
 | Dozvolu izdaje MUP.Program stručnog osposobljava- nja propisuje MUP. |
| **SLO** | * da poseduje minimalno srednje strukovno ili opšte obrazovanje;
* da ima položen ispit za instruktora vožnje;
* minimalno 3 godine ima vozačku dozvolu određene kategorije;
* u poslednje 3 god. nije bio osuđivan (bezbednost saobraćaja);
* u poslednje 2 godine nema zaštitnu meru (oduzeta VD);
* da je telesno i duševno sposoban
 |  |
| **BiH** | * da ima izdatu odgovarajuću dozvolu;
* minimalno 3 god ima vozačku dozvolu određene kategorije;
* da ima VII stepen saobraćajne struke i poseban ispit iz saobr. propisa

i metodike upravljanja vozilom ***ili**** da ima završen V ili VI stepen obrazovanja i položen ispit za vozača

instruktora ***ili**** minimalno završena srednja škola i položen ispit za vozača instrukto- ra
 | Bliže propise donosi nadležno ministarstvo. |
| **MAK** | * da ima završeno specijalističko obrazovanje za vozača instruktora;
* da ima dozvolu za vozača instruktora određene kategorije;
* da ima licencu – dozvolu o osposobljenosti
 |  |
| **CG** | * da ima odgovarajući stepen stručne spreme iz područja „rada saobra- ćaja“!?
* ima položen instruktorski ispit
* minimalno 3 godine poseduje vozačku dozvolu za vozača određene

kategorije;* u poslednje 3 god. nije bio osuđivan (bezbednost saobraćaja);
* u poslednje 2 godine nema zaštitnu meru (oduzeta VD);
 | Stručnu spremu stiče programom obrazovanja odraslih, nakon zavr- šene srednje stručne spreme!!! |

## Ispitivač (ispitna komisija)

Uslovi koji se zakonski predviđaju za ispitivača u procesu osposobljavanja vozača uglav- nom su ujednačeni u regionu (najčešći uslov – viša ili visoka stručna sprema) uza specifičnosti pojedinih država u pogledu: nepreciziranja usmerenja (Slovenija), razdvajanje nivoa potrebne spreme za ispitivača propisa i ispitivača upravljanja vozilom (Makedonija) kao i definisanje ispi- tne komisije (Slovenija, Bosna i Hercegovina, Crna Gora).

1. Zakoni o bezbednosti saobraćaja republika bivše SFRJ (od [1] do [7]).

51

U tabeli 7. prikazani su uslovi koji se odnose na ispitivače (ispitne komisije) u pojedinim

državama.

Tabela 7. Ispitivač12

|  |  |  |
| --- | --- | --- |
| **REP.** | **Potrebni uslovi (u Zakonu)** | **Napomena** |
| **SR** | * da ima minimalno Višu stručnu spremu saobraćajne struke – drumski

saobraćaj **ili*** da ima Visoku stručnu spremu drugog usmerenja i minimalno 5 godi-

na iskustva u oblasti bezbednosti saobraćaja **odnosno*** da ima minimalno 2 godine iskustva na poslovima instruktora vožnje ili ispitivača **za lica koja su obavljala** ove poslove na dan stupanja na snagu Zakona;
* da ima dozvolu (licencu) za ispitivača;
* da ima dozvolu za instruktora vožnje određene kategorije;
* da ima minimalno navršene 23 godine starosti;
* da je položio stručni ispit za ispitivača;
* da u poslednje 4 god. nije bio osuđivan (bezbednost saobraćaja, život i telo i službena dužnost) kao i da se ne vodi istraga ili podignuta optu- žnica;
* da u poslednje 2 godine nema zaštitnu meru (oduzeta VD);
 | Agencija izdaje dozvolu koja važi 5 godina. Takođe, sprovodi struč- ni ispit, seminari, provere znanja i vodi registar dozvola.Obnova dozvole- pisustvo semi- narima i položen ispit provere znanja. |
| **HR** | *Ovlašćeni ispitivač* (*za propise i upravljanje vozilom)* !* minimalno Viša stručna sprema saobraćajnog, pravnog ili obrazovnog

usmerenja;* položen stručni ispit za instruktora vožnje;
* minimalno 3 god. iskustva na poslovima osposobljavanja vozača određene kategorije
 | Stručni ispit polaže kod stručneorganizacije |
| **SLO** | *Ispitna komisija (nema ispitivač – nego član komisije)*!* član komisije: minimum Više obrazovanje, bez usmerenja;
* predsednik komisije: minimum Visoko obraz., bez usmerenja
* *član komisije za B kategoriju*:
* minimalno 3 godine ima dozvolu za B kategoriju;
* da je stariji od 23 godine i da ima minimalno 3 god. iskustva u ospo-

sobljavanju kandidata za vozače* *član komisije za ostale kategorije*:

-da ima dozvolu za određenu kategoriju ili jednakovredno znanje;* da je osposobljen za ispitivanje i ocenjivanje vozača određene katego- rije i da je minimalno 3 god. ispitivao na B kategoriji
 | Jednakovredno znanje dobijenozvaničnom kvalifikacijom! |
| **BiH** | Predsednik i članovi komisije treba da imaju licencu ispitivača. Bližeuslove o licenci propisuje MUP u saradnji sa organima obrazovanja. | Komisiju određuju organi nadlež- ni za obrazovanje entiteta, kanto- na i Brčko distrikta BiH |
| **MAK** | *Predsednik komisije:** da ima visoko obrazovanje;
* da ima dozvolu za vozača instruktora;
* da je minimum 3 godine vršio osposobljavanje vozača i vršio ispiti- vanje;

*Ispitivač propisa:** da ima visoko obrazovanje;
* da ima dozvolu za vozača instruktora;
* da je minimum 3 godine vršio osposobljavanje vozača;

*Ispitivač upravljanja motornim vozilom:** da ima minimalno Srednje obrazovanje
* da ima dozvolu vozača instruktora određene kategorije;
* da je minimum 3 godine neprekidno vršio osposobljavanje vozača i

vršio ispitivanje za određene kategorije; | Komisija ima predsednika i 2 člana(jedan za propise a drugi za upravljanje) i svi su zaposleni u ispitnom centru.Visoko obrazovanje (tehnički fak.– saobraćajni smer, policijska akademija, pravni ili pedagoški fakultet) |
| **CG** | U članu 215: Komisiju čine predstavnici organa državne uprave zaposlove prosvjete. | Na sajtu Prosvjete nema ništa o Komisiji!? |

1. Zakoni o bezbednosti saobraćaja republika bivše SFRJ (od [1] do [7]).

52

# Usvojene kategorije

U skladu sa savremenim tendencijama u širem okruženju, u Republici Srbiji i neposred- nom okruženju takođe je prihvaćena podela na kategorije13 motornih vozila (odnosno adekvatnih vozačkih dozvola). Izuzev Crne Gore14, sve ostale države članice bivše SFRJ uz stanovite speci- fičnosti, usvojile su i zakonski verifikovale nove kategorije.

U tabeli 8. dat je pregled usvojenih kategorija.

Tabela 8. Pregled usvojenih kategorija motornih voziala15

|  |  |
| --- | --- |
| **Država** | **Kategorija (potkategorija)** |
| **AM** | **A1** | **A2** | **A** | **B1** | **B** | **BE** | **C1** | **C1E** | **C** | **CE** | **D1** | **D1E** | **D** | **DE** | **F** | **M** | **G** | **H** | **E** |
| **SR** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **/** | **/** | **/** |  |
| **HR** | **/** | **+** | **/** | **+** | **/** | **+** | **+** | **+** | **+** | **+** | **+** | **/** | **/** | **+** | **+** | **+** | **+** | **+** | **+** | **/** |  |
| **SLO** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **/** |  | **+** | **/** |  | **/** |  |
| **BiH** | **/** | **+** | **/** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **/** | **/** |  | **/** | **/** |  | **/** |  |
| **Mak** | **/** | **+** | **/** | **+** | **/** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **+** | **/** |  | **/** |  |
| **CG** | **/** | **/** | **/** | **+** | **/** | **+** | **/** | **/** | **/** | **+** | **/** | **/** | **/** | **+** | **/** | **/** | **/** | **/** | **/** |  | **+** |

Legenda:

+ : postoji kategorija

 / : ne postoji kategorija

Nova kategorizacija motornih vozila nije jedinstvena u zemljama iz neposrednog okruže- nja. Najveće specifičnosti su u domenu mopeda, motocikla određene radne zapremine motora kao i motokultivatora i radnih mašina.

U tabeli 9. dat je opis pojedinih kategorija i iskazane specifičnosti vezane za pojedine

države.

Tabela 9. Opis (definicije) uvedenih kategorija16

|  |  |  |  |
| --- | --- | --- | --- |
| **Kat.** | **Opis kategorije** | **Država koja je uvela kategoriju** | **Napomena** |
| **AM** | Mopedi, laki tricikli ili laki četvorocikli | SR + SLO |  |
| **A1** | Motocikli čija radna zapremina motora nije veća 125 sm3 i snage motora do 11 kW čiji odnos snage motora i mase vozila nije veći od 0,1 kW/kg i teški tricikli čija snaga motora ne prelazi 15 kW | SVI *osim CG* |  |
| **A2** | Motocikli čija snaga motora nije veća od 35kW i čiji odnos snagemotora i mase vozila nije veći od 0,2 kW/kg | SR + SLO |  |
| **A** | Motocikli i teški tricikli čija snaga motora prelazi 15 kW | SVI |  |
| **B1** | Teški četvorocikli | SR + SLO + BiH |  |
| **B** | Motorna vozila, osim vozila kategorije A, A1, A2, AM, F i M, čija najveća dozvoljena masa nije veća od 3.500 kg i koja nemaju više od osam mesta za sedenje ne računajući sedište za vozača | SVI |  |
| **BE** | Skup vozila čije vučno vozilo pripada kategoriji V, najveća doz- voljena masa priključnog vozila je veća od 750 kg, a nije veća od3.500 kg, | SVI *osim CG* |  |
| **C1** | Motorna vozila, osim vozila kategorije A, A1, A2, AM, F, M, V, | SVI *osim CG* |  |

1. Pojedine zemlje su uvele potkategorije (Bosna i Hercegovina i Makedonija).
2. Ostala je stara podela: A, B, C, D i E.
3. Zakoni o bezbednosti saobraćaja republika bivše SFRJ (od [1] do [7]).
4. Zakoni o bezbednosti saobraćaja republika bivše SFRJ (od [1] do [7]).

53

|  |  |  |  |
| --- | --- | --- | --- |
|  | D i D1, čija je najveća dozvoljena masa veća od 3.500 kg, a nije veća od 7.500 kg, |  |  |
| **C1E** | Skup vozila čije vučno vozilo spada u kategoriju C1, a najveća dozvoljena masa priključnog vozila prelazi 750 kg i najveća doz- voljena masa skupa ne prelazi 12.000 kg, kao i skup vozila čije vučno vozilo spada u kategoriju V, a najveća dozvoljena masa priključnog vozila prelazi 3.500 kg i najveća dozvoljena masa skupa vozila ne prelazi 12.000 kg, | SVI *osim CG* |  |
| **C** | Motorna vozila, osim kategorije A, A1, A2, AM, F, M, V, D iD1,čija je najveća dozvoljena masa veća od 3.500 kg, | SVI |  |
| **CE** | Skup vozila čije vučno vozilo pripada kategoriji C, a najveća dozvoljena masa priključnog vozila je veća od 750 kg | SVI *osim CG* |  |
| **D1** | Motorna vozila za prevoz lica, koja osim sedišta za vozača imaju više od osam, a najviše 16 sedišta i čija maksimalna dužina ne prelazi osam metara | SVI *osim HR i CG* |  |
| **D1E** | Skup vozila čije vučno vozilo pripada kategoriji D1, anajveća dozvoljena masa priključnog vozila je veća od 750 kg | SVI *osim HR i CG* |  |
| **D** | Motorna vozila za prevoz lica, koja osim sedišta za vozača imajuviše od osam sedišta | SVI |  |
| **DE** | Skup vozila čije vučno vozilo pripada kategoriji D, a najveća dozvoljena masa priključnog vozila je veća od 750 kg | SVI *osim CG* |  |
| **F** | Traktori sa ili bez priključnih vozila i radne mašine | SVI *osim BiH i CG* | Član 185. tačka21. BiH |
| **M** | Motokultivator | SR + HR + MAK |  |
| **G** | Radne mašine | SLO + HR + MAK |  |
| **H** | Pružna vozila - tramvaji | Samo HR |  |
| **E** | Skupovi vozila čija vučna vozila spadaju u kategoriju "B", "C" ili"D", a priključna vozila su mase veće od 750 kg | Samo CG |  |

Iz tabele 9 se vidi da su razvrstavanja vozila u pojedine kategorije prilično šarolika od zelje do zemlje. Tako npr. u Bosni i Hercegovini, u popisu kategorija nema traktora iako se u osnovnim odredbama u članu 9. tačka 71 traktor definiše, a u članu 185. Zakona (tačka 21) navodi da vozači motornih vozila kategorija B, C, D, BE, CE i DE i potkategorija B1, C1, D1, C1E i D1E imaju pravo upravljati traktorom i radnom mašinom. Nadalje, npr. jedino u Hrvatskoj je usvojena posebna kategorija pružnih vozila (tramvaja).

Najviše odudara podela na kategorije u Crnoj Gori, koja je zadržala staru podelu na pet kategorija, dok u domenu mopeda i motocikla najviše podudarnosti ima između Srbije i Sloveni- je. Interesantno je nadalje, da kao posebnu kategoriju motokultivatora (bez radnih mašina) imaju Srbija, Hrvatska i Makedonija.

# Starosni (dobni) uslovi

U pogledu starosnih (dobnih) uslova za sticanje prava na polaganje vozačkog ispita za pojedine kategorije motornih vozila u bližem okruženju vlada poprilično šarenilo. Ove razlike posebno su potencirane upravo činjenicom da nije u svim zemljama izvršena jedinstvena katego- rizacija motornih vozila.

Karakterističan slučaj je kod kategorije A (Motocikli i teški tricikli čija snaga motora pre- lazi 15 kW), gde se u Srbiji i Sloveniji zahteva da kandidat za sticanje vozačke dozvole ima dob

54

od 24 godine uz definisane druge uslove17, dok je u ostalim država ta granica bezuslovno 18 godina.

I u pogledu uslova za sticanje vozačke dozvole za kategoriju D, prednjače Srbija i Slove- nija sa takođe zahtevanih 24 godine (uz određene uslove).

Posebno je karakteristično rešenje u Makedoniji gde je referentna dob 18 godina predod- ređena za kategoriju B, a ostale kategorije su uslovljene posedovanjem dozvole „nižeg ranga“ u određenom vremenskom periodu.

U tabeli 9. dat je pregled dobnih uslova u pojedinim državama iz neposrednog okruženja.

Tabela 10. Starosni uslovi za kategorije18

|  |  |
| --- | --- |
| **Država** | **Kategorija (potkategorija) / Dob** |
| **SR** | **AM** | **A1** | **A2** | **A** | **B1** | **B** | **BE** | **C1** | **C1E** | **C** | **CE** | **D1** | **D1E** | **D** | **DE** | **F** | **M** | **/** |  | **/** |  | **/** |
| **16** | **16** | **18** | **24** | **18** | **18** | **18** | **18** | **18** | **21** | **21** | **21** | **21** | **24** | **24** | **16** | **15** | **/** |  | **/** |  | **/** |
| POSEBNI USLOVI:1. Za kategoriju A potrebne 24 godine starosti, osim za lica koja vozačku dozvolu za kategoriju A2

poseduju dve godine.1. Učenik srednje škole za vozača – 18 godina za kategorije C i CE.

3) Za kategoriju C – 18 godina, a za kategoriju D – 21 godina: za lica koja upravljaju vozilima vatrogas-ne službe, vozila očuvanja javnog reda i mira i vozila odbrane. |
| **HR** | **/** |  | **A1** | **/** | **A** | **/** |  | **B** | **BE** | **C1** | **C1E** | **C** | **CE** | **/** | **/** | **D** | **DE** | **F** | **M** | **G** | **H** | **/** |
| **/** |  | **16** | **/** | **18** | **/** |  | **18** | **19** | **18** | **19** | **19** | **20** | **/** | **/** | **21** | **21** | **16** | **16** | **16** | **21** | **/** |
| POSEBNI USLOVI:1. MUP propisuje posebne uslove dobnih granica za vozače motornih vozila kategorije C u skupnom

prevozu ljudi te uslove za upravljanje i način prevoza na motornim vozilima policije.1. MORH propisuje uslove za upravljanje i način prevoza na vozilima oružanih snaga.

3) MUP u saglasnosti s ministrom nadležnim za poslove obrazovanja propisuje posebne uslove dobnih granica za upravljanje vozilima C1 i C kategorije za učenike srednjih škola za zanimanje vozača. |
| **SLO** | **AM** | **A1** | **A2** | **A** | **B1** | **B** | **BE** | **C1** | **C1E** | **C** | **CE** | **D1** | **D1E** | **D** | **DE** | **F** | **/** | **G** | **/** |  | **/** |
| **15** | **16** | **18** | **24** | **16** | **18** | **18** | **18** | **18** | **21** | **21** | **21** | **21** | **24** | **24** | **16** | **/** | **15** | **/** |  | **/** |
| POSEBNI USLOVI:1) Za kategoriju A potrebne 24 godine starosti, osim za lica koja vozačku dozvolu za kategoriju A2poseduju dve godine.2) Za tricikle snage motora veće od 15 kW potrebna dob 21 godina3) U Sloveniji kategorija G predstavlja motokultivatore i radne mašine – za motokultivatore je dobna granica 15 godina a za radne mašine 18 godina.4) Za traktore čija brzina ne prelazi 40 km/h dobna granica je 16 godina a za traktore brže od 40 km/hdobna granica je 18 godina. |
| **BiH** | **/** |  | **A1** | **/** | **A** | **B1** | **B** | **BE** | **C1** | **C1E** | **C** | **CE** | **D1** | **D1E** | **D** | **DE** | **/** |  | **/** | **/** |  | **/** |  | **/** |
| **/** |  | **16** | **/** | **18** | **16** | **18** | **18** | **18** | **18** | **-** | **-** | **-** | **-** | **-** | **-** | **/** |  | **/** | **/** |  | **/** |  | **/** |
| POSEBNI USLOVI:1. Za kategorije C i CE – uslov da najmanje jednu godinu poseduje dozvolu potkategorija C1 ili C1E
2. Za kategorije D i DE i potkategorije D1 i D1E – uslov da najmanje dve godine ima dozvolu kategorije C ili CE
 |
| **Mak** | **/** |  | **A1** | **/** | **A** | **/** |  | **B** | **BE** | **C1** | **C1E** | **C** | **CE** | **D1** | **D1E** | **D** | **DE** | **F** | **M** | **G** | **/** |  | **/** |
| **/** |  | **16** | **/** | **18** | **/** |  | **18** | **-** | **-** | **-** | **-** | **-** | **-** | **-** | **-** | **-** | **16** | **16** | **16** | **/** |  | **/** |
| POSEBNI USLOVI:1. Za kategoriju C i potkategoriju C1 – uslov da najmanje jednu godinu poseduje dozvolu kategorija B
2. Za kategoriju D – uslov da najmanje dve godine ima dozvolu kategorije C
3. Za potkategoriju D1 – uslov da najmanje dve godine ima dozvolu kategorije C ili C1
4. Za kategorije BE, CE i DE – uslov da poseduje dozvolu kategorija B, C ili D
5. Za potkategorije C1E i D1E – uslov da najmanje jednu godinu ima dozvolu potkategorija C1 ili D1
 |
| **CG** | **/** |  | **/** | **/** | **A** | **/** |  | **B** | **/** | **/** | **/** | **C** | **/** | **/** | **/** | **D** | **/** | **/** |  | **/** | **/** |  | **/** |  | **E** |
| **/** |  | **/** | **/** | **18** | **/** |  | **18** | **/** | **/** | **/** | **18** | **/** | **/** | **/** | **21** | **/** | **/** |  | **/** | **/** |  | **/** |  | **18** |
| POSEBNI USLOVI:1. Za kategoriju A (manja zapremina od 125 cm3) – lice sa navršenih 16 godina
2. Za kategoriju D – uslov da ima dozvolu kategorije C i da:
* je najmanje dve godine upravljao vozilom kategorije C ili
* je najmanje jednu godinu upravljao vozilom kategorije B i najmanje jednu godinu vozilom kategorije C
 |

1. Osim za vozače koji bar dve godine poseduju dozvolu kategorije A2.
2. Zakoni o bezbednosti saobraćaja republika bivše SFRJ (od [1] do [7]).

55

# Zaključak

Na kraju ove uporedne analize sistema osposobljavanja vozača na prostoru bivše SFR Jugoslavije, pri čemu je sagledan samo najviši zakonodavni okvir, može se zaključiti da je u pos- lednjoj deceniji došlo do značajnog pomaka u pogledu ujednačavanja sistema osposobljavanja vozača, sprovođenja vozačkih ispita i izdavanja vozačke dozvole sa neophodnim normama i sta- ndardima koji se primenjuju u razvijenim zemljama EU.19 Time je značajno olakšana procedura priznavanja i prihvatanja vozačkih dozvola, odnosno poboljšana mobilnost motorizovanih gra- đana na prostoru bivše SFR Jugoslavije. Međutim, i dalje je u mnogim segmentima osposoblja- vanja vozača prisutna značajna šarolikost državnih zakonodavstava, posebno u pogledu uslova koje moraju ispunjavati privredna društva za osposobljavanje vozača, kao i u pogledu kategori- zacije motornih vozila i dobnih uslova za vozače.

Što se tiče domaćih propisa na prostorima bivše SFRJ, valja istaći da su u poređenju sa zakonodavstvom EU, značajno poboljšani i harmonizovani u kvalitativnom pogledu. Naravno, u periodu koji je ispred nas, potrebno je ova dostignuća u zakonskoj regulativi sistemski opera- cionalizovati, sprovoditi i oživotvoriti (kroz niz podzakonskih akata – pravilnika), što od svih relevantnih subjekata u osposobljavanju vozačke populacije iziskuje više stručnog rada i suptilni- ji pristup kao i odgovornost u realizaciji zadataka.

Na osnovu izloženog, potrebno je što pre promeniti i uskladiti sa standardima u EU pro- gram i način obrazovanja instruktora vožnje, kao i načine na koji se kandidati osposobljavaju i menjati način na koji se sprovode vozački ispiti. Takođe, potrebno je razviti nove mogućnosti osposobljavanja koje omogućuju kandidatima da razviju stavove, koji potiču veću samosvest i smanjuju potencijalnu mogućnost opasnog ponašanja. Te mogućnosti uključuju pružanje pomoći kandidatima u procenjivanju njihovih stavova prema vožnji. Potrebno je takođe obezbediti mogućnosti osposobljavanja nakon polaganja ispita vožnje (Pass Plus), stvarajući kulturu celoži- votnog osposobljavanja, na način da takvo osposobljavanje postane potreba svakog pojedinca.

Obzirom da osnovu osposobljavanja vozačke populacije čine četiri sledeća segmenta: ciljevi osposobljavanja, instruktori, proces osposobljavanja i vozački ispiti, a da je najvažnije delovanje ciljeva ispita na instruktore – posredno na kandidate za vozače, potrebno je ubuduće težište rada stručne organizacije prebaciti dominantno na instruktore vožnje. To znači da bi se stručna organizacija trebala posebno zalagati o programima usavršavanja (obrazovanja) instruk- tora vožnje s naglaskom na psihološko-pedagoške sadržaje, ustanovama i kadrovima koji će rea- lizovati te sadržaje i isto tako osposobiti ispitivače koji će biti u stanju sprovesti ispite na novi način. Iz svega napred iznetog očigledno je da sada kada smo pred vratima EU moramo prihvatiti standarde u pogledu osposobljavanja vozača i sprovođenja vozačkih ispita.

Ovakva i slična istraživanja neophodna su zbog povećanja bezbednosti svih učesnika u saobraćaju, naročito zbog postizanja višeg nivoa bezbednosti saobraćaja na putevima, da bi se dobili bolje osposobljeni vozači i spremniji za reagovanje u svakoj situaciji, a time bi se i sma- njio broj poginulih i povređenih na putevima.

19 Direktive: CELEX 32006L0126, CELEX 32011L0094, CELEX 32012L0036.

56

**LITERATURA**

[1] Zakon o bezbednosti saobraćaja na putevima, *Službeni glasnik Republike Srbije*, br. 41/09.

[2] Zakon o izmenama i dopunama Zakona o bezbednosti saobraćaja na putevima, *Službeni glasnik Repu- blike Srbije*, br. 53/10.

[3] Zakon o osnovama bezbjednosti saobraćaja na putevima u Bosni i Hercegovini, *Službeni glasnik BiH*, br. 6/06.

[4] Zakon o sigurnosti prometa na cestama, *Narodne novine*, br.67/08.

[5] Zakon za bezbednost na soobrakajot na patišta, *Sl.Vesnik na R.Makedonija*, br. 54/07.

[6] Zakon o bezbjednosti saobraćaja na putevima, *Sl. list RCG*, br. 72/05.

[7] Zakon o varnosti cestnega prometa, *Uradni list Republike Slovenije*, br.37/08.

[8] CELEX 32006L0126, Direktiva 2006/126/EZ Evropskog parlamenta i Veća od 20. 12. 2006. o vozač-

kim dozvolama.

[9] CELEX 32011L0094, Direktiva Komisije 2011/94/EU od 28. 11. 2011. o izmeni Direktive 2006/126/EZ Evropskog parlamenta i Veća o vozačkim dozvolama.

[10] CELEX 32012L0036, Direktiva Komisije 2012/36/EU od 19. 11. 2012. o izmeni Direktive

2006/126/EZ Evropskog parlamenta i Veća o vozačkim dozvolama.

[11] Pravilnik o uslovima koje mora da ispunjava privredno društvo, odnosno ogranak privrednog društva

ili srednja stručna škola koji vrše osposobljavanje kandidata za vozače, (*Službeni glasnik RS*, br. 41/09, 53/10, 101/11 i 32/13 − US).

**Milorad Opsenica, Ph.D.**

**COMPARATIVE ANALYSIS OF DRIVER'S TRAINING EDUCATION IN THE FORMER SFR YUGOSLAVIA**

***Summary***

In the last decade, in direct environment, efforts have been made in order to harmonize situation in the field of security of road traffic, especially in the domain of training of driving population. Almost all countries, members of the former Socialist Federative Republic of Yugoslavia, have harmonized legislation which treats drivers’ educa- tion and all other trainings with the standards of European Union. However, certain specificities still remained, that are caused primarily by the local conditions and internal specificities of particular countries. In this paper, a compa- rative review of legal conditions in environment is given in terms of: economic societies for training of drivers, newly introduced categories of driver licenses, licensing of authorized people in the process of training of drivers and age based conditions of candidates for drivers.

*Key words*: training of drivers, economics society, license, instructor, examiner, category, age based condi-

tion.

57